text: S'obre el segon període de matriculació als cursos d'adults a l'Hospitalet | Diari de Tarragona
  S'obre el segon període de matriculació als cursos d'adults a l'Hospitalet
  Les persones interessades a apuntar-s'hi podran presentar la sol·licitud a les oficines municipals d'atenció ciutadana, situades a l'Ajuntament de Vandellòs o a la Casa de la Vila de l'Hospitalet de l'Infant.
  10 de Septiembre de 2018 - 10:32 hs
  Imatge d'arxiu. Foto: JOAN REVILLAS
  El segon període de matriculació als cursos d'adults, organitzats per la Regidoria d'Ensenyament de l'Ajuntament de Vandellòs i l'Hospitalet de l'Infant, es va obrir a principis de setembre i finalitzarà el 28 de setembre.
  Per al curs 2018-19, s'oferiran classes de preparació per a la prova d'obtenció del títol de graduat en Educació Secundària Obligatòria (GES) i per a les proves lliures d'accés als Cicles Formatius i de Grau Mitjà (CFGM i CFGS) que convoca el Departament de la Generalitat de Catalunya.
  També es brindarà un curs preparatori per a la prova d'accés a la universitat per a més grans de 25 i 45 anys. Les classes començaran el 12 de setembre i s'impartiran a les instal·lacions del Viver d'Empreses d'IDETSA, les tardes de dilluns a divendres.